Ühel pildil Lumi tudumas päikeselaigus ja teisel Mammu mängimas oma uue toreda mänguasjaga.    Eile juhtus selline asi, et magamamineku ajaks panime magamistoa  ukse kinni ja Mammu ei saanud sinna tuppa ööseks mängima-mürgeldama. Üllatavalt rahulik oli magada vahelduseks. Lumi tudis vannitoas ja Mammu päralt olid elutuba, köök ja esik. Tundub, et Mammu ei viitsinudki eriti üksi mängida, sest mingit kära eriti ei kostnud ja täna õhtul ta mitte ei tudu, nagu tavaliselt, vaid käib ringi ja uurib, kuidas Siim köögis kooki teeb.    Ostsin täna Mammule uue mänguasja (pildil), selline õnge otsas must hiir erkpunase sulest sabaga. Väga elegaant. See on selline  piiksuv mänguasi, nagu meil ka eelmine oli (eelmine oli valge piiksuv hiir erkpunase sulest sabaga), ainult et see mänguasi enam ei piiksu. Tõmbasin selle valge julla hiire alt ära ja algul piiksus ka nagu hiir ikka, aga natsa aja pärast läks vist hiir rikki, sest nyyd teeb ta liigutades sellist noh, pigem sellist häält, nagu teeks hiirest robot. Aga Mammu mängis oma uue toreda mänguasjaga (ja minuga) päris tükk aega. Ja hommikul oli meil jälle "äss liuguste vahel tšekkamas", et mis ma teen ja toimetan, ja  sain talle isegi rohelist kõrisevat palli veeretada kaks korda.    Kuna Lumi ikka ei taha krõbinaid süüa (ta sööb neid umbes 10 tükki ööpäevas), siis ostsin täna neile mõlemale proovimiseks  Royal Canini Eriti Valivate Kasside krõbinaid. Panen ööseks neid Lumile, ja kui ta neid ka ei söö, siis ilmselt tal pole üldse krõbinasöömise kogemust, ehk siis ta ei oska. Või on tal hambad haiged.    Öösel käisin tegin Mammule natuke pai ka, ja ta nii kuri enam ei olnud, kui üleeile, aga lõpuks tahtis ikka natsa näksata käest. Ohk.